**Инструкция към учиилщата, в които ще се провежда ДЗИ**

1. Предварителна подготовка:

1.1. Уверете се, че разполагате с необходимите технически средства и инфраструктура за видеонаблюдението (камери, окабеляване и видео записващо устройство DVR) на местата за подготовка и за провеждане на изпити.

1.2. В случай, че някой от компонентите от т. 1.1. не са налични или са технически неизправни, моля да ги набавите или приведете в техническа изправност не по-късно от 13.05.2022 г.,  във връзка с изискванията от Наредба 11, чл. 54а. ал. 5 (”*Директорът на училището, в което се провежда държавен зрелостен изпит, осигурява необходимите технически средства и инфраструктура за видеонаблюдението на местата за подготовка и за провеждане на изпити и предоставя онлайн достъп по защитен канал до тях на определените по ал. 2 длъжностни лица от регионалното управление на образованието и от Министерството на образоването и науката”)*.

2. Настройка и проверка на училищния DVR:

2.1. Да се включи чрез мрежов кабел, директно свързващ (без междинни устройства – рутер, суич и др.) училищния DVR към порт 3 на рутера „Посещаемо и безопасно училище“. Напомняме, че порт 1 на рутера „Посещаемо и безопасно училище“ е за кабелът, който осигурява интернет, към порт 2 е свързан компютърът за работа с ИСРМ. В случай, че мрежовият кабел свързващ рутера на „Безопасно училище“ и училищния ДВР е с дължина повече от 100 метра или е невъзможно свързването им без да бъде преместен рутерът, е необходимо да преместите рутера и да го свържете по описания по-горе начин към училищния ДВР *(в този случай след провеждане на ДЗИ/ДИППК възстановете връзката на рутера с компютъра за работа с ИСРМ).*

2.1.1. Тези училища, които имат повече от един DVR, включват към рутера този, който обхваща най-много класни стаи в които се провежда ДЗИ/ДИППК. Другите налични DVR-и се настройват да записват постоянно на локално ниво по време на ДЗИ/ДИППК.

2.2. Да се извършат следните настройки на DVR-а, който е включен към рутера на „Посещаемо и безопасно училище“ на локално ниво:

2.2.1. При вход в портала [http://safeschool.mon.bg](http://safeschool.mon.bg/) – „Безопасно училище - ДЗИ 2022“ и успешно премината първа стъпка – Активация, ще се визуализира IP-адрес и мрежови настройки за DVR-а, които трябва да въведете в настройките на същия.

2.2.2. След извършване на настройката на DVR-а, направете проверка за коректност, като използвате подробната инструкция, оцветена в червено: “Инструкция за активация на устройството” налични след вход във Вашия профил.

2.3 В случай на техническа несъвместимост на устройството за видеонаблюдение, което използвате във Вашето училище, се свържете с представител на „Безопасно училище“ за оказване на съдействие и последващи инструкции съобразно възникналата ситуация.

2.4. При затруднения за постигане на техническа съвместимост по изключение е допустимо училището да премине в офлайн режим (*т.е. да не свързва училищния DVR към рутера на „Посещаемо и безопасно училище“, а да записва провеждането на ДЗИ/ДИППК локално и след приключването на всеки изпит да изпълни процедурата, описана в т. 4.3 от настоящия мейл*). Заявка за преминаване в офлайн режим се изпраща най-късно до 13.05.2022 г. с аргументирано съобщение на safeschool@mon.bg, от където след анализ на аргументите, ще получите съдействие за онлайн включване или потвърждение за преминаване офлайн. Екипът на „Посещаемо и безопасно училище“ уведомява МОН и началника на РУО за училищата, които не са осигурили онлайн достъп за видеонаблюдение в реално време.

3. В деня преди всеки един от изпитите  от ДЗИ, който се провежда във Вашето училище следва да:

3.1. Въведете имената на видео контрольорите и техните пълни контакти (телефон и мейл) във Вашия профил в [http://safeschool.mon.bg](http://safeschool.mon.bg/), съгласно т. 2.1 от „Инструкцията за работа с портала“ налична в страница ‚За връзка с нас‘.

3.2. Въведете имената на квесторите и тяхното разпределение по зали във Вашия профил в [http://safeschool.mon.bg](http://safeschool.mon.bg/), съгласно т. 2.1 от Инструкцията за работа с портала.

3.3. Генерирайте и отпечатайте визуалните маркери и „Контролен лист за видео контрольор училище“, съгласно т. 2.2 от Инструкцията за работа с портала.

3.4. Разположите визуалните маркери в изпитните зали съгласно Инструкция за поставяне на обозначителни идентификатори в помещенията (изпитните зали) под видеоконтрол за провеждане на ДЗИ. След поставянето на маркерите се уверите, че същите са видими от локалния видео операторски терминал.

3.5. Разположите работните места на учениците и квесторите в изпитната зала така, че да са видими от локалния видео операторски терминал.

4. В деня на самия изпит, в училището е необходимо:

4.1. Контролният лист да се получи от училищния видео контрольор, определен със Заповед на директора, преди началото на изпита и да бъде попълван по време на самия изпит.

4.2. Преди началото на изпита направете  проверка  на DVR устройствата дали са включени в режим на пълен запис (не само при движение).

4.3. Преди започване на изпита да проверите визуално на монитора дали се виждат всички ученици, както и че личните вещи (чанти, връхни дрехи и други) са поставени в прозрачен плик на свободно място до ученика  съгласно  Правилата за информационна сигурност (ПИС) и да отразите направената проверка в контролния лист за съответния изпит.

4.4. Да отразите в контролния лист всички забелязани отклонения от ПИС заедно с предприетите мерки за всяко едно от тях.

4.5. При възникване на критичните инциденти (тип сериозни съмнения и/или установени преписвания от ученици, некоректно поведение на квестори, външни хора в залите и др.) е необходимо незабавно да регистрирате сигнала към РУО/МОН в системата, съгласно т. 3 от „Инструкцията за работа с портала“.

4.6. Да впишете  имената на квесторите в списъка, ако има размествания по зали преди началото или по време на самия изпит, да отразите промените съгласно т. 2.1 от „Инструкцията за работа с портала“ за видеонаблюдение.

4.7. Видеонаблюдение на училищно ниво чрез DVR устройствата, свързани към „Посещаемо и безопасно училище“, може да се осъществи по един от двата начина:

4.7.1. Като използвате директната конзола на устройството (монитор, клавиатура и мишка включени директно към самия DVR);

4.7.2. Като осъществете локална свързаност към Вашето устройство „Посещаемо и безопасно училище" посредством криптираната безжичната мрежа "SafeSchool by Orak R6", като използвате индивидуалната Wi-Fi парола за Вашето училище, която можете да получите след като натиснете бутона „Вземи парола“ в меню „Активиране на пакет“ във Вашия профил в портала [http://safeschool.mon.bg](http://safeschool.mon.bg/). След успешното Ви свързване с устройството, DVR-a е достъпен от безжичната мрежа на посочения  в портала, при вземането на паролата, IP адрес.

5. След края на всеки изпитен ден:

5.1. Подпишете контролния лист за видео контрольор и го изпратете по електронна поща до safeschool@mon.bg.

5.2. Архивирайте и запишете на външен носител пълния архив видеозаписи за всяка отделна изпитна зала (в срок не по-късно от 2 месеца след провеждане на ДЗИ/ДИППК записите следва да бъдат унищожени). Отразете успешното архивиране на файловете в „Контролен лист за видео контрольор училище". С цел допълнителна сигурност на архива Ви и избягване на риска от случайно физическо унищожаване при съхранението му в училището можете да съхраните копие от архива за съответното ДЗИ/ДИППК във вашия акаунт в портала [http://safeschool.mon.bg](http://safeschool.mon.bg/) – „Безопасно училище –ДЗИ 2022“, съгласно т. 4 от „Инструкцията за работа с портала“.

5.3. В случай, че училището Ви не е било включено успешно в централизираната система за дистанционно видеонаблюдение или е имало технически прекъсвания на връзката към Вас по време на изпитния ден (за което ще получите съобщение след края на изпита), моля да запишете видео архивът във вашия акаунт в портала [http://safeschool.mon.bg](http://safeschool.mon.bg/) в срок до 5 дни след провеждането на съответния изпит от ДЗИ, съгласно „Инструкцията за работа с портала“.

При необходимост от спешна реакция, може да ни пишете на safeschool@mon.bg или ни позвъните на тел. 0700 20 250.

**Поздрави,**

Екипът на „Посещаемо и Безопасно Училище“